rejauldu/bengali-wikipedia huggingface dataset:
মেত্রোপলিতানো স্টেডিয়াম (স্পেনীয়: এস্তাদিও মেত্রোপলিতানো), স্পনসরশিপের কারণে রিয়াদ এয়ার মেত্রোপলিতানো স্টেডিয়াম নামেও পরিচিত, এটি স্পেনের রাজধানীর মাদ্রিদের সান ব্লাস-ক্যানিলেজাস জেলার রোসাস পাড়ায় অবস্থিত একটি স্টেডিয়াম। ২০১৭–১৮ মৌসুম থেকে এটি আতলেতিকো মাদ্রিদের স্বাগতিক মাঠ হিসেবে ব্যবহার করে থাকেন।   স্টেডিয়ামটি ১৯৯৭ বিশ্ব অ্যাথলেটিক্স চ্যাম্পিয়নশিপ আয়োজন করার জন্য মাদ্রিদের ব্যর্থ বিডের অংশ হিসাবে নির্মিত হয়েছিল এবং ৬ই সেপ্টেম্বর ১৯৯৪-এ, কমিউনিটি অব মাদ্রিদ দ্বারা খোলা হয়েছিল। এটি ২০১৬ অলিম্পিকের জন্য শহরের ব্যর্থ বিডের কারণে ২০০৪ সালে বন্ধ ছিল এবং এটি ২০১৩ সালে আতলেতিকো মাদ্রিদের কাছে মাঠ পরিচালনা দায়িত্ব চলে যায়। পরে এই স্টেডিয়ামটি সংস্কার করা হয় এবং ১৬ই সেপ্টেম্বর ২০১৭-এ, লা লিগায় আতলেতিকো মাদ্রিদ ও মালাগার মুখোমুখি হওয়ার সময় স্টেডিয়ামটি পুনর্নবীকরণ করা হয় এবং নতুন সুবিধাটি পুনরায় খোলা হয়। স্টেডিয়ামটি বন্ধ হওয়ার পরে ২০,০০০ দর্শকের ধারণক্ষমতা ছিল এবং সংস্কারের পরে ৬৮,৪৫৬ জন আসন ক্ষমতা নিয়ে পুনরায় খোলা হয়েছিল। ২০২৩ সালের সেপ্টেম্বরের মধ্যে এটি ৭০,৪৬০ এর ক্ষমতায় সমন্বয় করা হয়েছিল। এরপরে দুটি স্কাইবক্স তৈরি, প্রসারিত ভিআইপি আসন এবং প্রতিবন্ধী ব্যক্তিদের জন্য একটি অতিরিক্ত প্ল্যাটফর্ম তৈরির সাথে সক্ষমতা বৃদ্ধি পেয়ে ৭০,৬৯২-এ উন্নীত করা হয়েছিল।  ১ জুন ২০১৯-এ, স্টেডিয়ামটি ২০১৯ উয়েফা চ্যাম্পিয়ন্স লিগ ফাইনাল ম্যাচ আয়োজন করে। এটি ২০৩০ ফিফা বিশ্বকাপের সম্ভাব্য আয়োজক ভেন্যুগুলির মধ্যে একটি।  নামকরণ স্টেডিয়ামটি পূর্বে এস্তাদিও দে লা কমুনিদাদ দে মাদ্রিদ (মাদ্রিদের কমিউনিটি স্টেডিয়াম), এস্তাদিও অলিম্পিকো দে মাদ্রিদ (মাদ্রিদ অলিম্পিক স্টেডিয়াম) নামে পরিচিত ছিল এবং সাধারণত এর ডাকনাম এস্তাদিও দে লা পেইনেতা (কম্ব স্টেডিয়াম) নামে পরিচিত ছিল। ২০১৬ সালে, নামকরণের অধিকার একটি চীনা রিয়েল এস্টেট সংস্থা ওয়ান্ডা গ্রুপ দ্বারা অধিগ্রহণ করা হয়েছিল। ২০২১–২২ মৌসুমের শেষে ওয়ান্ডা গ্রুপের সাথে চুক্তির মেয়াদ শেষ হওয়ার পরে, সিভিটাস প্যাসেনসিস, একটি রিয়েল এস্টেট ফার্ম, নামকরণের অধিকার অংশীদার হয়ে ওঠে। ৯ই অক্টোবর ২০২৪-এ, সৌদি আরবের দ্বিতীয় পতাকাবাহী এবং আতলেতিকোর স্পনসর রিয়াদ এয়ার নামকরণের অধিকার অংশীদার হয়ে ওঠে। উয়েফার পৃষ্ঠপোষকতা নীতিমালার কারণে স্টেডিয়ামটি উয়েফার বিপণন উপকরণে এস্তাদিও মেত্রোপলিতানো নামে পরিচিত।   নির্মাণাধীন ছবি   তথ্যসূত্র  বহিঃসংযোগ   ক্লাবের ওয়েবে গ্যালারি (আপডেট)  স্টেডিয়ামের অফিসিয়াল প্রকল্পের ভিডিও  এস্তাদিওস দে এস্পানা   অনানুষ্ঠানিক সম্প্রসারণ কাজের ওয়েবসাইট   বিষয়শ্রেণী:আতলেতিকো মাদ্রিদ বিষয়শ্রেণী:মাদ্রিদের ফুটবল মাঠ বিষয়শ্রেণী:১৯৯৪-এ সম্পন্ন ক্রীড়া মাঠ বিষয়শ্রেণী:১৯৯৪-এ স্পেনে প্রতিষ্ঠিত বিষয়শ্রেণী:স্পেনের রাগবি ইউনিয়ন মাঠ বিষয়শ্রেণী:স্পেনের বিলুপ্ত অ্যাথলেটিক্স (ট্র্যাক ও ফিল্ড) মাঠ
রেবতী মোহন বর্মণ (১৯০৫ - ৬ মে, ১৯৫২) বিংশ শতাব্দীর একজন সাম্যবাদী ধারার লেখক ও ভারতের স্বাধীনতা আন্দোলনকারী বিপ্লবী। তিনি বেশ কিছু পুস্তক রচনা করে বাংলাদেশ অঞ্চলে মার্কসবাদের বিকাশে গুরুত্বপূর্ণ অবদান রাখেন।  জন্ম ও শৈশব শিক্ষাজীবন  রেবতী বর্মণ কিশোরগঞ্জ জেলার ভৈরব উপজেলার শিমূলকান্দি গ্রামে জন্মগ্রহণ করেন। তার পিতা হরনাথ বর্মণ ছিলেন একজন নামকরা আইনজীবী। ইংরেজদের প্রতি আনুগত্যের জন্য তিনি রায় উপাধিতে পান। ঢাকার পগোজ স্কুল এবং কুমিল্লার গভর্নমেন্ট হাইস্কুলে প্রাথমিক শিক্ষা সম্পন্ন করেন তিনি। ১৯২২ সালে কিশোরগঞ্জের আজিম উদ্দিন উচ্চ বিদ্যালয় থেকে কলকাতা বিশ্ববিদ্যালয়ের অধীনে প্রবেশিকা পরীক্ষায় প্রথম স্থান অধিকার করেন। ঐ বছর প্রমোদরঞ্জন চক্রবর্তী এবং গৌরচন্দ্র মণ্ডলও তার সংগে একই নম্বর পেয়ে প্রথম হয়েছিলেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬৭৫ ১৯২৮ সালে কৃতিত্বের সাথে এমএ পাশ করেন। তার আগে বিএ পরীক্ষায় কৃতিত্বের জন্য পেয়েছিলেন জগত্তারিণী পদক এবং পদক বিক্রির অর্থ দিয়ে সহপাঠীদের নিয়ে প্রকাশ করেছিলেন কিশোরদের মাসিক পত্রিকা ‘বেণু’।  কর্মজীবন  সম্পন্ন ও ব্রিটিশ শাসকদরদী পরিবারের সন্তান হলেও রেবতী বর্মন সাম্যবাদী ও ব্রিটিশবিরোধী সংগ্রামে যোগ দিয়েছিলেন ছাত্রাবস্থায়। ১৯৩০-৩৮ সালে বিনা বিচারে জেলে অন্তরীন থাকেন। দেউলী জেলে বন্দী থাকাকালীন সময় তার শরীরে কুষ্ঠরোগের জীবাণু ঢুকিয়ে দেয়া হয়। জেলে থাকাকালীন সময়ে তিনি সমাজ বিবর্তণমূলক অসংখ্য গ্রন্থের পাণ্ডুলিপি রচনা করেন যা পরে বই আকারে প্রকাশিত হয়। ১৯৩৯ সালে ন্যাশনাল বুক এজেন্সী প্রতিষ্ঠা করেন। উত্তর চব্বিশ পরগণা জেলার বেলঘরিয়ায় থাকাকালীন শ্রমিক আন্দোলন গড়ে তোলার কাজ শুরু করেন। এসময়ই তার শরীরে কুষ্ঠ রোগের প্রাদুর্ভাব হয়। দ্বিতীয় বিশ্বযুদ্ধ শুরু হওয়ার পর পুলিশ তার উপর হুলিয়া জারি করে ও তিনি বাংলাদেশের ভৈরব উপজেলায় চলে যান।   মৃত্যু  দেশভাগের পরে ১৯৫১ সালে সাম্প্রদায়িক দাঙ্গার কারণে তাকে বাধ্য হয়ে মাতৃভূমি ছেড়ে আগরতলা চলে আসতে হয়। ১৯৫২ সালের ৬ মে তারিখে আগরতলার কাছে মৃত্যুবরণ করেন রেবতী বর্মণ।  গ্রন্থসমূহ  তার লিখিত বইগুলো হচ্ছেঃ     সমাজতান্ত্রিক অর্থনীতি (১৯৩৮),   মার্কস প্রবেশিকা (১৯৩৮),   কৃষক ও জমিদার (১৯৩৮),   সাম্রাজ্যবাদের সংকট (১৯৩৮),   হেগেল ও মার্কস (১৯৩৮),   ক্যাপিটাল ( মার্কসের ক্যাপিটালের বাংলায় লেখা সংক্ষিপ্তসার-১৯৩৮),   লেনিন ও বলশেভিক পার্টি (১৯৩৯),   Society and Its Development (1939),   Marxist View of Capital (1939),   সমাজের বিকাশ (১৯৩৯),  সোভিয়েট ইউনিয়ন (১৯৪৪),   শান্তিকামী সোভিয়েট (১৯৪৫),   অর্থনীতির গোড়ার কথা (১৯৪৫),   পরিবার-ব্যক্তিগত সম্পত্তি ও রাষ্ট্রের উৎপত্তি (অনুবাদ),   সমাজতন্ত্রবাদ-বৈজ্ঞানিক ও কাল্পনিক (অনুবাদ),   সমাজ ও সভ্যতার ক্রমবিকাশ (১৯৫২)। </div>  তথ্যসূত্র  বহিঃসংযোগ Barman, Reboti Mohan বাংলাপিডিয়ায় রেবতী মোহন বর্মণ সম্পর্কে।  বিষয়শ্রেণী:১৯০৫-এ জন্ম বিষয়শ্রেণী:পূর্ববঙ্গে জন্ম বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:১৯৫২-এ মৃত্যু বিষয়শ্রেণী:পশ্চিমবঙ্গের লেখক বিষয়শ্রেণী:ভারতীয় লেখিকা বিষয়শ্রেণী:ভারতীয় মার্ক্সবাদী বিষয়শ্রেণী:মার্ক্সবাদী লেখক
বাসন্তীরঙা ডেনড্রোবিয়াম (), (দ্বিপদ নাম: Dendrobium primulinum), হচ্ছে  অর্কিডের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত অর্কিডের তালিকায় তফসিল-৪ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৪১।  আরো দেখুন  বাংলাদেশের সংরক্ষিত উদ্ভিদের তালিকা  তথ্যসূত্র  বিষয়শ্রেণী:অর্কিড বিষয়শ্রেণী:বাংলাদেশের অর্কিড বিষয়শ্রেণী:ভারতের অর্কিড বিষয়শ্রেণী:বাংলাদেশের রক্ষিত উদ্ভিদ
মহাকরণ মেট্রো স্টেশন হল বিবিডি বাগ এলাকায় অবস্থিত কলকাতা মেট্রো-এর একটি স্টেশন। এটি নির্মাণ করা হচ্ছে লাল দিঘির সাথে যা সঙ্গে ঘিরে রয়েছে অনেক ব্রিটিশ ঐতিহ্য ভবন। এই স্টেশন থেকে হুগলী নদী অতিক্রম করে মেট্রো রেল একটি সুড়ঙ্গের মধ্য দিয়ে চলাচল করবে হাওড়া মেট্রো স্টেশন-এর মধ্যে। ওই স্টেশনটির নির্মাণ শুরু হয় ২০১৭ সালের জুলাই মাসে।    ইতিহাস  ২০০৯ সালে কলকাতা মেট্রো লাইন ২ এর নির্মাণ কাজ শুরু হলেও, স্টেশনটি নির্মাণের নকশার পরিকল্পনা ২০১৫ সালে শুরু হয়। প্রথমে স্টেশনটির জন্য টি বোর্ড ভবনের পাশের স্থান নির্দিষ্ট করা হয়। তবে, রাজ্য সরকার এবং ট্রাফিক পুলিশ বিভাগ চা বোর্ডের পাশেই এর অবস্থান নিয়ে আপত্তি জানায়, ফলে প্রথম নকশাটি বাতিল হয়। পরে স্টেশন নির্মাণের জন্য লাল দীঘির পাশে উন্মুক্ত স্থান নির্দিষ্ট করা হয়। স্টেশনটির নির্মাণ শুরুর পূর্বে বি বা দি বাগ থেকে উত্তর কলকাতার ট্রাম পরিষেবা বন্ধ করা হয়, এর জন্য রাজ্য পরিবহন দফতরকে প্রায় ১১ কোটি টাকা প্রদান করে কলকাতা মেট্রো রেল কর্পোরেশন। মহাকরণ স্টেশনের নির্মাণ কাজ শুরু হয় ২০১৭ সালে।  ২০১৭ সালের জুলাই মাসে স্টেশন নির্মাণের জন্য নির্দিষ্ট জমি ঘেরার কাজ শুরুর হয় এবং স্টেশনের মূল নির্মাণ শুরু হয় ২০১৭ সালের সেপ্টেম্বর মাসে। ২৯ মাসের নির্মাণ কাজ শেষে ২০২০ সালের ফেব্রুয়ারি মাসে স্টেশনটির কাঠামোগত নির্মাণ সম্পূর্ণ হয়।  স্টেশন গঠন কলকাতা মেট্রোর লাইন ২-এর অন্তর্গত সিটি সেন্টার মেট্রো স্টেশনটি গঠনগতভাবে ভূগর্ভস্থ মেট্রো স্টেশন।   স্টেশন বিন্যাস  জিরাস্তার স্তরপ্রস্থান / প্রবেশএল১মধ্যবর্তীভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং ১, দরজা বামদিকে খুলবে পশ্চিমদিকগামীদিকে →হাওড়া→ → পূর্বদিকগামী →দিকে ← এসপ্ল্যানেড← ←পার্শ্ব প্ল্যাটফর্ম নং ২, দরজা বামদিকে খুলবেএল২   চিত্রশালা   তথ্যসূত্র  বিষয়শ্রেণী:কলকাতা মেট্রোর স্টেশন বিষয়শ্রেণী:কলকাতার রেলওয়ে স্টেশন
২০নং ওয়ার্ড বাংলাদেশের রাজশাহী সিটি কর্পোরেশনের আওতাধীন একটি ওয়ার্ড।   আয়তন    জনসংখ্যা    অবস্থান ও সীমানা  রাজশাহী সিটি কর্পোরেশনের মধ্যাংশে ২০নং ওয়ার্ডের অবস্থান। এ ওয়ার্ডের পূর্বে রাজশাহী সিটি কর্পোরেশনের ২১নং ওয়ার্ড, দক্ষিণে রাজশাহী সিটি কর্পোরেশনের ২২নং ওয়ার্ড ও ১২নং ওয়ার্ড, পশ্চিমে রাজশাহী সিটি কর্পোরেশনের ১২নং ওয়ার্ড ও ১৩নং ওয়ার্ড এবং উত্তরে রাজশাহী সিটি কর্পোরেশনের ১৫নং ওয়ার্ড ও ১৯নং ওয়ার্ড অবস্থিত।   প্রশাসনিক কাঠামো  রাজশাহী সিটি কর্পোরেশনের আওতাধীন ২০নং ওয়ার্ডের প্রশাসনিক কার্যক্রম বোয়ালিয়া থানার আওতাধীন এবং এটি জাতীয় সংসদের ৫৩নং নির্বাচনী এলাকা রাজশাহী-২ এর অংশ।  বোয়ালিয়া থানার আওতাধীন এলাকা হলো:  বোয়ালিয়া মৌজার সুলতানাবাদ, বেলদারপাড়া, রেশমপট্টি, বোয়ালিয়াপাড়া।   আরও দেখুন   বোয়ালিয়া থানা  রাজশাহী সিটি কর্পোরেশন  রাজশাহী জেলা   তথ্যসূত্র    বহিঃসংযোগ   বিষয়শ্রেণী:রাজশাহী সিটি কর্পোরেশনের ওয়ার্ড
গ্রেট এক্সপেকটেশানস হলো চার্লস ডিকেন্সের গ্রেট এক্সপেকটেশানস নামক উপন্যাসকে ভিত্তি করে নির্মিত ২০১২ সালের একটি ব্রিটিশ চলচ্চিত্র।  মাইক নিউয়েল পরিচালিত এবং ডেভিড নিকোলস অভিযোজিত ছবিটিতে  অভিনয় করেছেন জেরেমি ইরভিন, হেলেনা বোনাম কার্টার, হলিদা গ্রেনগার, রেফ ফাইঞ্জ এবং রবি কল্ট্রে।   সংক্ষিপ্তসার    চরিত্র    মুক্তি  ছবিটির প্রিমিয়ার ভার্সন ২০১২ সালের ১১ সেপ্টেম্বর টরন্টো আন্তর্জাতিক চলচ্চিত্র উৎসবে প্রকাশিত হয়।   ইউরোপীয় প্রিমিয়ারটি ছিল ২০১২ সালের বিএফআই লন্ডন ফিল্ম ফেস্টিভালের সমাপনী রাতের অন্যতম আকর্ষণ, যা ২১ অক্টোবর ২০১২ এ ওডিওন লিসেস্টার স্কোয়ারে অনুষ্ঠিত হয়েছিল।  হেলেনা বোনাম কার্টার এবং তার স্বামী টিম বার্টন উভয়কেই এই ইভেন্টে ব্রিটিশ ফিল্ম ইনস্টিটিউটের ফেলোশিপ হিসেবে মনোনীত করা হয়েছিল।  যুক্তরাজ্যে , ছবিটির অগ্রিম স্ক্রিনিংগুলির জন্য  ২০১২ সালের ২৬ নভেম্বর নির্ধারিত ছিল।    তথ্যসূত্র    বহিঃসংযোগ    বিএফআই- তে গ্রেট এক্সপেকটেশানস  ব্রিটিশ কাউন্সিলের গ্রেট এক্সপেকটেশানস – ফিল্ম  LUMIERE এ গ্রেট এক্সপেকটেশানস            বিষয়শ্রেণী:২০১২-এর নাট্য চলচ্চিত্র বিষয়শ্রেণী:লন্ডনে ধারণকৃত চলচ্চিত্র বিষয়শ্রেণী:ব্রিটিশ উপন্যাস অবলম্বনে চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:ব্রিটিশ স্বাধীন চলচ্চিত্র বিষয়শ্রেণী:ব্রিটিশ চলচ্চিত্র বিষয়শ্রেণী:২০১২-এর চলচ্চিত্র বিষয়শ্রেণী:মার্কিন স্বাধীন চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র
দশরথ মৌর্য () (রাজত্বকাল: খ্রিস্টপূর্ব ২৩২ -খ্রিস্টপূর্ব ২২৪) চতুর্থ মৌর্য সম্রাট ছিলেন। তাঁর রাজত্বকালে মৌর্য সাম্রাজ্যের পতন শুরু হয় এবং বিভিন্ন অঞ্চলে কেন্দ্রীয় শাসন ভেঙে বেরিয়ে আসতে থাকে। দশরথ তাঁর পিতামহ ও পূর্বসূরী অশোকের সামাজিক ও ধর্মীয় নীতি বজায় রাখেন।   পরিবার  দশরথ মৌর্য তৃতীয় মৌর্য সম্রাট অশোকের পৌত্র ছিলেন।Asha Vishnu; Material Life of Northern India: Based on an Archaeological Study, 3rd Century B.C. to 1st Century B.C. Mittal Publications. 1993. . pg 3.Sailendra Nath Sen; Ancient Indian History And Civilization. New Age International. 1999. . pg 152-154. বিষ্ণু পুরাণে দশরথকে অশোকের পুত্র সুযশসের সন্তান হিসেবে উল্লেখ করা হয়েছে। অশোকের পুত্র কুণাল ও সুযশস যে একই ব্যক্তি ছিলেন, তা মনে করা হয়ে থাকে।   অশোকের উত্তরাধিকারী  ঐতিহাসিক ভিনসেন্ট স্মিথ ও রোমিলা থাপারের মতে, অশোকের মৃত্যুর পর তাঁর  সাম্রাজ্য তাঁর পুত্র কুণাল ও পৌত্র দশরথের মধ্যে ভাগ করা হয়।Buddha Prakash; Studies in Indian history and civilization. Shiva Lal Agarwala. 1962. pg 148-154. যদিও অনেক ঐতিহাসিক মনে করেন, কুণাল নয়, অশোকের দুই পৌত্র দশরথ ও সম্প্রতির মধ্যে সাম্রাজ্য বিভক্ত হয়; দশরথ পাটলিপুত্র নগরীকে রাজধানী করে সাম্রাজ্যের পূর্বভাগ এবং সম্প্রতি উজ্জয়িনী নগরীকে রাজধানী করে সাম্রাজ্যের পশ্চিম ভাগ রাজত্ব করেন,Rama Shankar Tripathi; History Of Ancient India. Motilal Banarsidass  Publishers. 1942. pg 179. যদিও স্মিথের মতে এই তত্ত্বের কোন ঐতিহাসিক প্রমাণ এখনো পাওয়া যায়নি।Vincent A. Smith; The Early History of India. Atlantic Publishers & Dist. 1999. . pg 193-207.   উপাধি  অশোকের মতোই দশরথ বৌদ্ধ ধর্ম গ্রহণ করে দেবনামপ্রিয় উপাধি গ্রহণ করেন।Ram Sharan Sharma; Perspectives in social and economic history of early India. Munshiram Manoharlal Publishers. 1995. . pg 107.Lal Mani Joshi; Studies in the Buddhistic Culture of India During the 7th and 8th Centuries A.D. Motilal Banarsidass Publishers. 1977. . pg 362. সিংহাসনে আরোহণ করার পর নাগার্জুনি পাহাড়ের তিনটি গুহা তিনি আজীবিক সম্প্রদায়ের জন্য উৎসর্গ করেন। এই গুহায় প্রাপ্ত লিপিতে তাঁকে দেবনামপ্রিয় হিসেবে উল্লেখ করা হয়েছে।Romila Thapar; Aśoka and the Decline of the Maurya. Oxford University Press. 2001. . pg 186.   সাম্রাজ্যে ভাঙ্গন  বায়ু পুরাণ ও ব্রহ্মাণ্ড পুরাণে অশোকের পর বন্ধুপালিত, ইন্দ্রপালিত ও দসোন নামক তিনজন মৌর্য শাসকের উল্লেখ পাওয়া যায়, যাদের পরিচয় চিহ্নিত করা সম্ভব হয়নি। মনে করা হয়ে থাকে তাঁরা মৌর্য রাজবংশের কোন একটি শাখার সদস্য, যাদেরকে দশরথ প্রাদেশিক শাসনকর্তা হিসেবে নিযুক্ত করেন। সুভগসেন নামক একজন শাসকের দ্বারা সাম্রাজ্যের উত্তর-পশ্চিম প্রদেশগুলি শাসনের কথা গ্রিক উৎসগুলি থেকে জানা যায়। মধ্য-পূর্ব ভারতের কলিঙ্গ রাজ্য ও পশ্চিম ভারতের বিদর্ভ মৌর্য শাসন থেকে পৃথক হয়ে যায়। যাই হোক, দশরথ মগধ সহ মধ্য ও উত্তর ভারতের অধিকাংশ স্থানে তার শাসন বজায় রাখেন।Kenneth Pletcher; The History of India. The Rosen Publishing Group. 2010. . pg 70.   তথ্যসূত্র      বিষয়শ্রেণী:খ্রিস্টপূর্ব ২২৪-এ মৃত্যু বিষয়শ্রেণী:মৌর্য সম্রাট বিষয়শ্রেণী:ভারতীয় বৌদ্ধ বিষয়শ্রেণী:খ্রিস্টপূর্ব ৩য় শতাব্দীর ভারতীয় রাজশাসক
শাকারাপ বা শাকারোব  একটি সাধারণ সালাদ। এটি মধ্য এশিয়া থেকে উদ্ভূত। এটি মূলত পাতলা কাটা টমেটো ও পেঁয়াজ দিয়ে তৈরি হয়। এর সঙ্গে লবণ ও মরিচও যোগ করা হয়। এই সালাদটি বিশেষভাবে উজবেকিস্তান, কিরগিজস্তান এবং তাজিকিস্তানে জনপ্রিয়। থাম্ব|202x202পিক্সেল|শাকরাপের প্লেট   বৈচিত্র্য  শাকারাপের একটি বিকল্পের মধ্যে শসা রয়েছে।   পরিবেশন  মধ্য এশিয়ায়, শাকারপ ঐতিহ্যগতভাবে পিলাফের সাথে পরিবেশন করা হয়।"Uzbek Food". Advantour. Retrieved 6 February 2024.   তথ্যসূত্র   বিষয়শ্রেণী:মধ্য এশীয় রন্ধনশৈলী বিষয়শ্রেণী:সালাদ
দুধগঙ্গা নদী পশ্চিম ভারতের কৃষ্ণা নদীর দক্ষিণ দিকের একটি গুরুত্বপূর্ণ শাখা নদী। এটি মহারাষ্ট্রের সিন্ধুদুর্গ জেলায় পশ্চিমঘাট পর্বতমালা থেকে উতসারিত হয়ে, কোলহাপুর আর বেলগাঁও জেলার মধ্যে দিয়ে পূর্ব দিকে প্রবাহিত হয় এবং অবশেষে কৃষ্ণার সাথে মিলিত হয়। কোলহাপুর জেলার পশ্চিমে নদীটিতে বাঁধ দেওয়া হয়েছে এবং কলমমাবাদী জলাধার তৈরি করা হয়েছে। http://waterresources.kar.nic.in/salient_features_dudganga.htm।   তথ্যসূত্র      বিষয়শ্রেণী:ভারতের নদী বিষয়শ্রেণী:কর্ণাটকের নদী বিষয়শ্রেণী:মহারাষ্ট্রের নদী
কে নীলিমা চৌধুরী হলেন একজন ভারতীয় ব্যাডমিন্টন খেলোয়াড় যিনি বহু আন্তর্জাতিক খেলায় এবং চ্যাম্পিয়নশিপে ভারতের প্রতিনিধিত্ব করেছেন।    প্রাথমিক জীবন  চৌধুরী ১৯৭৭ সালের ১৫ই সেপ্টেম্বর ভারতের অন্ধ্র প্রদেশে জন্মগ্রহণ করেন।    কর্মজীবন  স্পোর্টস অথরিটি অফ ইন্ডিয়া নিযুক্ত কোচ পি ইউ ভাস্কর বাবুর নির্দেশনায় তিনি বিজয়ওয়াড়ায় প্রশিক্ষণ শুরু করেন।  ১৯৯২ সালে চৌধুরী তাঁর ব্যাডমিন্টন জীবন শুরু করেন, ভারতের ব্যক্তিগত জুনিয়র চ্যাম্পিয়নশিপ খেলে। তিনি মহিলাদের ডাবল বিভাগে প্রথম স্থান অর্জন করেছিলেন। পি ভি ভি লক্ষ্মী এবং নীলিমা সেই চ্যাম্পিয়নশিপ থেকে শীর্ষ বাছাই খেলোয়াড় হিসাবে চিহ্নিত হন।  ১৯৯৪ সালে তাঁর বিজয়ের ধারা অব্যাহত ছিল। নির্মলা কোটনিসের সাথে জুটি বেঁধে নীলিমা ভারতের ব্যক্তিগত জুনিয়র চ্যাম্পিয়নশিপ জিতেছিলেন।  ১৯৯৫ সালে মিশ্র দ্বৈত খেলায়, সমীর মহেশের সাথে জুটি বেঁধে নীলিমা ভারতের ব্যক্তিগত জুনিয়র চ্যাম্পিয়নশিপ জিতেছিলেন। ১৯৯৬ সালে, চৌধুরী এবং সুধা রানী ভারতের ব্যক্তিগত জুনিয়র চ্যাম্পিয়নশিপে প্রথম স্থান অর্জন করেন। ১৯৯৭ সালে আন্তর্জাতিক চ্যাম্পিয়নশিপে একক খেলে নীলিমা পঞ্চম স্থানে ছিলেন। একই বছর মঞ্জুশা কানওয়ার এবং নীলিমা মহিলা ডাবলস আন্তর্জাতিক চ্যাম্পিয়নশিপে পঞ্চম হন।  ১৯৯৮ সালে, নীলিমা শ্রীলঙ্কা আন্তর্জাতিক চ্যাম্পিয়নশিপে একক খেলার সময় রৌপ্য জিতেছিলেন। তিনি ১৯৯৮ কমনওয়েলথ গেমসে ভারতীয় মহিলা দলের প্রতিনিধিত্ব করেছিলেন এবং একটি ব্রোঞ্জ জিতেছিলেন। ২০০১ সালে, তিনি ডি শ্বেতার সাথে মহিলাদের ডাবলস খেলে ৬৬তম ভারতীয় জাতীয় ব্যাডমিন্টন চ্যাম্পিয়নশিপ জিতেছিলেন। এই বছর, অল ইংল্যান্ড চ্যাম্পিয়ন পি. গোপীচাঁদ পাঞ্জাবের জলন্ধর হংসরাজ স্টেডিয়ামে জাতীয় গেমসের ব্যাডমিন্টন ইভেন্টে অন্ধ্র প্রদেশের দলগুলির নেতৃত্ব দিয়েছিলেন।  ২০০২ সালে, নীলিমা এবং চা দীপ্তি ১৭তম কমনওয়েলথ গেমসে সেশেলস দ্বীপের বিরুদ্ধে ডাবলস খেলেন এবং ম্যাচ জিতেছিলেন।  ২০১৭ সালের মার্চ মাসে, কেরালার কোচিনে, নীলিমা ৪১তম ভারতীয় মাস্টার্স (প্রবীণ) জাতীয় ব্যাডমিন্টন চ্যাম্পিয়নশিপে অংশগ্রহণ করেছিলেন। ৩৫ বছরের ঊর্ধে মিক্সড ডাবলসে, নীলিমা ও অভিনন্দ শেট্টি খেলেন এবং ধোল ও প্রেরণা জোশীর বিরুদ্ধে জিতেছিলেন।   অর্জন    আইবিএফ ইন্টারন্যাশনাল  +মহিলাদের একক বছর টুর্নামেন্ট প্রতিপক্ষ স্কোর ফলাফল ১৯৯৮ শ্রীলঙ্কা আন্তর্জাতিক অপর্ণা পপট ১১-১, ১২-১৩, ৩-১১ রানার আপ ১৯৯৮ ইন্ডিয়া ইন্টারন্যাশনাল অপর্ণা পপট ১১-৬, ৬-১১, ৮-১১ রানার আপ   তথ্যসূত্র    বহিঃসংযোগ    বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয় বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:ভারতীয় নারী ব্যাডমিন্টন খেলোয়াড় বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ বিষয়শ্রেণী:অন্ধ্রপ্রদেশের নারী ক্রীড়াবিদ
রংপুর জেলা ইনডোর স্টেডিয়াম (পূর্বনাম: শেখ রাসেল ইনডোর স্টেডিয়াম) ২০২৩ সালে প্রতিষ্ঠিত বাংলাদেশের একটি জেলা পর্যায়ের ইনডোর খেলাধুলা ও প্রশিক্ষণ আয়োজনের স্টেডিয়াম। এটির অবস্থান রংপুর শহরের ইসলামপুরে রংপুর স্টেডিয়ামের সম্মুখভাগে প্রধান ফাটকের পাশে। বাংলাদেশের বেশিরভাগ স্টেডিয়ামের মতই এটিও জাতীয় ক্রীড়া পরিষদের নির্মিত ও নিয়ন্ত্রিত। স্থাপনাটি স্থানীয় রংপুর জেলা ক্রীড়া সংস্থার তত্ত্বাবধানে রয়েছে।   ইতিহাস  যুব ও ক্রীড়া মন্ত্রণালয় ২০১৯ সালে রংপুর স্টেডিয়াম কমপ্লেক্সে বিশদ সংস্কার ও উন্নয়নের গণযোগাযোগ কেন্দ্র, ইনডোর স্টেডিয়াম, খেলোয়াড়দের আবাস, সেমিনারে রুম, সভা কক্ষ, প্রেসবক্সে নির্মাণের প্রকল্প শুরু করে।  ২০২২ সালের জানুয়ারিতে প্রকল্পের ঠিকাদার টেকনিপ করপোরেশন ১২ কোটি ৫১ লাখ ২৭ হাজার টাকা ব্যয়ে স্টেডিয়ামটির নির্মাণ সম্পন্ন করে। ২০২৩ সালের ২ আগস্ট অন্যান্য অবকাঠামোর সাথে স্টেডিয়ামটির আনুষ্ঠানিক উদ্বোধন করা হয়। ২০২৫ সালের মে মাসে এর নাম পরিবর্তন করে 'রংপুর ইনডোর স্টেডিয়াম' করা হয়।    তথ্যসূত্র   বিষয়শ্রেণী:বাংলাদেশের স্টেডিয়াম বিষয়শ্রেণী:২০২৩-এ বাংলাদেশে প্রতিষ্ঠিত বিষয়শ্রেণী:রংপুর বিভাগের ভবন ও স্থাপনা বিষয়শ্রেণী:বাংলাদেশের ইনডোর স্টেডিয়াম বিষয়শ্রেণী:রংপুরের ক্রীড়া অনুষ্ঠানস্থল
সি-সি তিতির (বৈজ্ঞানিক নাম: Ammoperdix griseogularis) (ইংরেজি: See-see partridge) হচ্ছে Phasianidae পরিবারের Ammoperdix গণের একটি পাখি।  বর্ণনা এটি শীত প্রধান দেশের পাখি। এর আকার ২০ থেকে ২৫ সে মি পর্যন্ত হয়ে থাকে। ৮ থেকে ১৬ টি ডিম দেয়। বিভিন্ন বীজ, পোকা খাদ্য হিসাবে গ্রহণ করে। সি-সি তিতির দেখতে গোলাকার, এটি প্রধানত বেগুনি- বাদামী সাদা এবং এর পার্শ্বদেশ বাদমি।  বিস্তৃতি আফগানিস্তান, আজারবাইজান, ভারত, ইরান, ইরাক, কাজাকিস্থান, পাকিস্তান, সিরিয়া, আরব, তাজিকিস্তান, তুরস্ক, তুর্কমেনিস্তান, উজবেকিস্তান পর্যন্ত বিস্তৃত।  বর্তমান অবস্থা এবং সংরক্ষণ এই পাখির বৈশ্বিক অবস্থা ন্যূনতম বিপদগ্রস্ত, অনিশ্চিত ও অনুমান নির্ভর, সম্ভবত নেই, অনিশ্চিত ও অনুমান নির্ভর, সম্ভবত নেই, অনিশ্চিত ও অনুমান নির্ভর, সম্ভবত নেই, কেবলমাত্র একটি তালিকায় বাংলাদেশে শীতের পরিযায়ী বলে উল্লিখিত। পাখিটি মরুভূমিবাসী।   তথ্যসূত্র   বিষয়শ্রেণী:মধ্য এশিয়ার পাখি বিষয়শ্রেণী:আফগানিস্তানের পাখি বিষয়শ্রেণী:আজারবাইজানের পাখি বিষয়শ্রেণী:ভারতের পাখি বিষয়শ্রেণী:ইরানের পাখি বিষয়শ্রেণী:ইরাকের পাখি বিষয়শ্রেণী:কাজাখস্তানের পাখি বিষয়শ্রেণী:পাকিস্তানের পাখি বিষয়শ্রেণী:সিরিয়ার পাখি বিষয়শ্রেণী:তাজিকিস্তানের পাখি বিষয়শ্রেণী:তুরস্কের পাখি বিষয়শ্রেণী:তুর্কমেনিস্তানের পাখি বিষয়শ্রেণী:উজবেকিস্তানের পাখি বিষয়শ্রেণী:১৮৪৩-এ বর্ণিত পাখি
জার্মানি পুরুষ ক্রিকেট দল ২০২১ সালের সেপ্টেম্বর মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য স্পেন সফর করে। সিরিজের ম্যাচগুলো আলমেরিয়া প্রদেশের কুয়েভাস দেল আলমানসোরা এলাকার ডেজার্ট স্প্রিংস ক্রিকেট মাঠে অনুষ্ঠিত হয়। এর আগে এ দুই দল সর্বশেষ ২০২০ সালের মার্চ মাসে একই ভেন্যুতে মুখোমুখি হয়েছিল, যে সিরিজটি ১–১ ব্যবধানে ড্র হয়েছিল। সিরিজটি জার্মানি দলের জন্য টি২০ বিশ্বকাপের ইউরোপ অঞ্চলের বাছাইপর্বের প্রস্তুতি হিসেবে গণ্য হয়। সিরিজের প্রথম ম্যাচে জার্মানি জয়লাভ করলেও বাকি দুই ম্যাচে জয়ী হয় স্পেন।  দলীয় সদস্য  ক্রিস্টিয়ান মুনিয়োস-মিলস (অধি.)  আওয়াইস আহমেদ (উই.)  আতিফ মাহমুদ  ইয়াসির আলি  কুলদীপ লাল  চার্লি রুমিস্তশেভিচ  জুলকারনাইন হায়দার  জ্যাক পারম্যান  টম ভাইন  পল হেনেসি  মোহাম্মদ আসজাদ বাট  রবি পাঞ্চাল  রাজা আদিল ইকবাল  হামজা দার ভেংকটরমণ গণেশন (অধি.)  অমিত শর্মা  আবদুল-শুকুর রহিমজাই  আসাদ মোহাম্মদ  আহমেদ ওয়ারদাক  গোলাম আহমদি  ডিলান ব্লিগনট  তালহা খান  নিলয় প্যাটেল (উই.)  নুরউদ্দিন মুজাদাদি  বিজয়শংকর চিক্কানাইয়া  বিষ্ণু ভারতী  সাহির নাকাশ  হরমনজোত সিং  হরিশ শ্রীনিবাসন (উই.)  টি২০আই সিরিজ ১ম টি২০আই  ২য় টি২০আই  ৩য় টি২০আই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
থাম্ব|পাথিরির স্তুপ পাথিরি (    , উচ্চারণ [patː̪iɾi] ) চালের আটা দিয়ে তৈরি একটি মিষ্টি প্যানকেক। এটি দক্ষিণ ভারতের কেরালা রাজ্যের মালাবার অঞ্চলের ম্যাপিলাদের স্থানীয় খাবারের একটি অংশ। কেরালার মালাবার অঞ্চলে মুসলিম সম্প্রদায়ের তৈরি পাথিরি বিখ্যাত। রোজা ইত্যাদিতে পাথিরি এবং মুরগির মাংস একটি বহুল ব্যবহৃত খাবার। এটি কাসারগড় অংশে পাথল নামে পরিচিত।  মালাবার অঞ্চলের কিছু জায়গায় পাথিরিকে আরি পাথিল এবং পাথিল বলা হয়। পাথিরি শব্দের উৎপত্তি আরবি শব্দ ফাতিরা থেকে এসেছে যার অর্থ প্যাস্ট্রি। এটাও বিশ্বাস করা হয় যে পাথিরি মালাবারে বসবাসকারী আরবদের থেকে উদ্ভূত হয়েছিল।  আজ, পাথিরি এখনও কেরালার মুসলমানদের মধ্যে একটি জনপ্রিয় খাবার।  পাথিরি দিয়ে মাংস বা মাছ খাওয়া হয়, যা মূলত রাতের খাবারের জন্য তৈরি করা হয়। কিছু অঞ্চলে, মুসলিম রোজা মাসে, পাথিরি ইফতারে পরিবেশন করা হয়। কিছু অঞ্চলে পাথিরিকে নারকেলের দুধে ভিজিয়ে নরম করা হয়।  পাথিরির বিভিন্ন বৈচিত্র্যের মধ্যে আছে নেইপাথিরি, পরিচা পাথিরি, মীন পাথিরি এবং ইরাচি পাথিরি।  ব্যুৎপত্তি পাথিরির অর্থ ফার্সি ভাষায় চ্যাপ্টা মিষ্টি। ফাতিরি বা পাথিরি পারস্য থেকে কেরালায় আসে। আরবীতে ফাতিরা বলা হয়, কিন্তু বর্তমানে আরব দেশে চালের আটা দিয়ে ফাতিরি নামক মিষ্টি তৈরি করা হয় না।  প্রস্তুত প্রণালী মিহি গুঁড়ো করা চালের আটা লবণযুক্ত ফুটন্ত জল এবং মাখনের (ঐচ্ছিক) সাথে মিশিয়ে ভাল করে মাখা হয়। এরপর তার থেকে ছোট বল বা লেচি তৈরি করা হয় এবং হাত দিয়ে হালকা চাপ দেওয়া হয়। এরপর এগুলি চালের আটা ছড়িয়ে রুটির মতো পাতলা করে বেলা হয়। গরম চাটুর ওপর একপিঠ  সেঁকে নিয়ে তারপর ওল্টানো হয়। এইভাবে সেঁকা পাথিরিগুলিকে বিছিয়ে দেওয়া হয় এবং ঠাণ্ড হওয়ার পরে, সেগুলিকে খাবার জন্য পাত্রে স্তুপ করে রাখা হয়।  মাংস পাথিরি ইরাচি পাথিরি হল মাংসের পাথিরি। এটি উত্তর মালাবারের খুব বিখ্যাত একটি খাবার এবং এটি তালসেরি, বড়করা এবং মালাপ্পুরম অঞ্চলে সাধারণভাবে খাওয়া হয়। এটি সিঙ্গাড়ার মতোই, শুধুমাত্র পার্থক্য হল বাইরের অংশটি মশলা মেশানো গমের আটা দিয়ে তৈরি। কিছু কিছু জায়গায় বাইরের অংশের জন্য ময়দাও ব্যবহার করা হয়। মুরগি বা অন্যান্য মাংসকে ছোট ছোট টুকরো করে কেটে পেঁয়াজ, কাঁচা লঙ্কা, আদা, হলুদ এবং কিছু লঙ্কা গুঁড়ো দিয়ে রান্না করে সিঙ্গাড়ার পুর হিসেবে ব্যবহার করা হয়।   পরিচা পাথিরি  পরিচা পাথিরি বা ভাজা পাথিরি একটি সুস্বাদু খাবার যা সন্ধ্যার জলখাবার হিসাবে উপভোগ করা যেতে পারে।   আরও দেখুন    কিন্নাথপ্পাম  কালথাপ্পাম  আলসা  পশতি  কেরালার রান্না  কেরালায় আরবের প্রভাব: মালিক ইবনে দিনার  ভারতীয় রুটির তালিকা   তথ্যসূত্র    বহিঃসংযোগ   বিষয়শ্রেণী:কেরল রন্ধনশৈলী বিষয়শ্রেণী:ভারতীয় চালের পদ বিষয়শ্রেণী:ভারতীয় রুটি বিষয়শ্রেণী:চালের রুটি
থাম্ব|342x342পিক্সেল| ডানস্টার চার্চে আলাবাস্টার মূর্তি আঁকা প্রায় ১৯০৯ (ম্যাক্সওয়েল-লাইট (১৯০৯) দ্বারা) ডানস্টার ক্যাসেলের স্যার হিউ লুট্রেল (১৩৬৪-১৪২৫) এবং তার স্ত্রী ক্যাথরিন বিউমন্ট (১৪৩৫) এর প্রতিনিধিত্ব করার জন্য থাম্ব|230x230পিক্সেল| লুট্রেলের অস্ত্র: বা, ছয়টি মার্টলেট সেবলের মধ্যে একটি মোড় স্যার হিউ লুট্রেল (প্রায় ১৩৬৪ - ২৪ মার্চ ১৪২৮  ), সমারসেটের ডানস্টার ক্যাসেলের, ডানস্টারের সামন্ত ব্যারন, ছিলেন একজন ইংরেজ অভিজাত এবং রাজনীতিবিদ, যিনি শত বছরের যুদ্ধের সময় একজন গুরুত্বপূর্ণ সামরিক কর্মকর্তা ছিলেন। তিনি তার চাচাতো ভাই ইংল্যান্ডের রাজা দ্বিতীয় রিচার্ডের ঘনিষ্ঠ সহযোগী ছিলেন এবং তার সবচেয়ে মূল্যবান উপদেষ্টাদের একজন ছিলেন। এছাড়াও তিনি জন অফ গান্টের একজন এস্কয়ার ছিলেন,  এবং বোহেমিয়ার রানী অ্যানের অত্যন্ত ঘনিষ্ঠ বন্ধু ছিলেন।  তিনি সমারসেট এবং ডেভনের এমপি ছিলেন।   তথ্যসূত্র   বিষয়শ্রেণী:ডেভনের ইংল্যান্ডের সংসদ সদস্য (প্রাক-১৭০৭) বিষয়শ্রেণী:ইংল্যান্ডের সংসদ সদস্য ১৪১৫ বিষয়শ্রেণী:ইংল্যান্ডের সংসদ সদস্য নভেম্বর ১৪১৪ বিষয়শ্রেণী:ইংল্যান্ডের সংসদ সদস্য এপ্রিল ১৪১৪ বিষয়শ্রেণী:ইংল্যান্ডের সংসদ সদস্য ১৪০৭ বিষয়শ্রেণী:ইংল্যান্ডের সংসদ সদস্য ১৪০৬ বিষয়শ্রেণী:ইংরেজ নাইট বিষয়শ্রেণী:ইংল্যান্ডের সংসদ সদস্য অক্টোবর ১৪০৪ বিষয়শ্রেণী:১৪২৮-এ মৃত্যু বিষয়শ্রেণী:১৩৬০-এর দশকে জন্ম বিষয়শ্রেণী:লুট্রেল পরিবার (ডানস্টার)
সম্ভাবনা সম্পর্কিত গণিতের শাখাটি হল সম্ভাবনা তত্ত্ব বা সম্ভাব্যতা ক্যালকুলাস। সম্ভাবনার ব্যাখ্যা বিভিন্ন রকমের হতে পারে, তবুও সম্ভাবনা তত্ত্বের ধারণাটি একগুচ্ছ স্বতঃসিদ্ধের মাধ্যমে প্রকাশ করে একটি কঠোর গাণিতিক পদ্ধতিতে বিবেচিত হয়। সাধারণত এই স্বতঃসিদ্ধগুলি সম্ভাবনার স্থানের পরিপ্রেক্ষিতে সম্ভাবনাকে করে, যা ০ এবং ১ এর মধ্যে একটি নির পরিমাপ নির্ধারণ করে, যাকে সম্ভাব্যতা পরিমাপ বলা হয়, নমুনা স্থান নামক ফলাফলের একটি সেটে। নমুনা স্থানের যে কোনো নির্দিষ্ট উপসেটকে ঘটনা বলা হয়।  সম্ভাব্যতা তত্ত্বের কেন্দ্রীয় বিষয়গুলির মধ্যে রয়েছে বিচ্ছিন্ন এবং অবিচ্ছিন্ন র্যান্ডম ভেরিয়েবল, সম্ভাব্যতা বন্টন এবং স্টোকাস্টিক প্রক্রিয়াগুলি (যা অ-নিয়ন্ত্রিক বা অনিশ্চিত প্রক্রিয়াগুলির গাণিতিক বিমূর্ততা বা পরিমাপিত পরিমাণগুলি প্রদান করে যা হয় একক ঘটনা হতে পারে বা সময়ের সাথে এলোমেলো ফ্যাশনে বিকশিত হতে পারে)। যদিও এলোমেলো ঘটনাগুলি পুরোপুরি ভবিষ্যদ্বাণী করা সম্ভব নয়, তাদের আচরণ সম্পর্কে অনেক কিছু বলা যেতে পারে। সম্ভাব্যতা তত্ত্বের দুটি প্রধান ফলাফল যা এই ধরনের আচরণকে বর্ণনা করে তা হল বড় সংখ্যার আইন এবং কেন্দ্রীয় সীমা উপপাদ্য।  বিষয়শ্রেণী:সম্ভাবনা তত্ত্ব